Broj: 11-03/02-34-9249/25

Datum: 19.03.2025.godine

Na osnovu čl. 178. Zakona o osnovama bezbjednosti saobraćaja na putevima u Bosni i Hercegovini (,,Službeni glasnik Bosne i Hercegovine'', br.: 6/06, 75/06, 44/07, 84/09, 48/10, 18/13, 8/17, 89/17, 9/18, 46/23 i 88/23), člana 6. Pravilnika o uvjetima i načinu dobivanja licence (,,Službeni glasnik Bosne i Hercegovine'', br.: 12/07, 41/07 i 13/13) i Pravilnika o provođenju poslova iz Pravilnika o uvjetima i načinu dobijanja licence („Službene novine Kantona Sarajevo“, br.: 45/15 i 28/22), Ministarstvo za odgoj i obrazovanje Kantona Sarajevo, o b j a v lj u j e

**J A V N I P O Z I V**

**ZA PRIJAVU KANDIDATA ZA DOBIJANJE SLJEDEĆIH LICENCI:**

1. **licenca predavača teoretske nastave**
2. **licenca ispitivača iz teoretskog dijela ispita**
3. **licenca ispitivača iz upravljanja motornim vozilom**
4. **licenca ispitivača iz poznavanja prve pomoći.**

**I** Pravo prijave na javni poziv za pojedine licence imaju lica koja ispunjavaju sljedeće uvjete:

**1. Za licencu predavača teoretske nastave**

**a)** diplomirani inžinjer saobraćaja, cestovnog smjera (VII stepen stručne spreme, najmanje 240 ECTS bodova) koji ima vozačku dozvolu „B“ kategorije.

**2. Za licencu ispitivača teoretskog djela ispita**

**a)** diplomirani inžinjer saobraćaja, cestovnog smjera (VII stepen stručne spreme, najmanje 240 ECTS bodova), koji ima vozačku dozvolu ,,B'' kategorije ili osoba koja ima VII stepen stručne spreme, najmanje 240 ECTS bodova i najmanje godinu dana iskustva na poslovima sigurnosti saobraćaja,

**b)** inžinjer saobraćaja, cestovni smjer (VI stepen stručne spreme, najmanje 180 ECTS bodova) i najmanje godinu dana iskustva na poslovima sigurnosti saobraćaja.

**3. Za licencu ispitivača iz upravljanja motornim vozilom**

**a)** diplomirani inžinjer saobraćaja, cestovni smjer (VII stepen stručne spreme, najmanje 240 ECTS bodova), ili diplomirani pravnik (VII stepen stručne spreme, najmanje 240 ECTS bodova), ili diplomirani inžinjer mašinstva (VII stepen stručne spreme, najmanje 240 ECTS bodova) ili osoba koja ima obrazovanje nastavno-pedagoškog smjera (VII stepen stručne spreme, najmanje 240 ECTS bodova) i najmanje godinu dana radnog iskustva na poslovima osposobljavanja kandidata za vozača ili instruktora vožnje u autoškoli,

**b)** inžinjer saobraćaja, cestovni smjer (VI stepen stručne spreme, najmanje 180 ECTS bodova) ili osoba koja ima obrazovanje nastavno-pedagoškog smjera (VI stepen stručne spreme, najmanje 180 ECTS bodova) i najmanje dvije godine radnog iskustva na poslovima osposobljavanja kandidata za vozača ili instruktora vožnje u autoškoli,

**c)** osoba koja ima V stupanj stručne spreme, cestovni smjer i najmanje tri godine radnog iskustva na poslovima osposobljavanja kandidata za vozača ili instruktora vožnje u autoškoli,

**d)** osoba koja ima IV stupanj stručne spreme, cestovni smjer i najmanje četiri godine radnog iskustva na poslovima osposobljavanja kandidata za vozača ili instruktora vožnje u auto-školi.

**4. Za licencu ispitivača iz poznavanja prve pomoći**

 **a)** osoba koja posjeduje licencu doktora opće medicine i vozačku dozvolu „B“ kategorije.

**II** Kandidati su obavezni dostaviti slijedeće dokumente:

a) dokaz o ispunjavanju uvjeta u pogledu stručne spreme (za licence: 1, 2, 3 i 4),

b) ovjerenu fotokopiju licence doktora opće medicine (za licencu 4),

c) fotokopiju lične karte (za licence: 1, 2, 3 i 4),

d) ovjerenu fotokopiju vozačke dozvole (za licence: 1, 2, 3 i 4),

e) ovjerenu fotokopiju dozvole vozača-instruktora/instruktora vožnje (za licencu 3),

f) dokaz o traženom iskustvu na poslovima osposobljavanja kandidata za vozača ili instruktora vožnje u autoškoli (za licence 2 i 3),

g) uvjerenje da nije izrečena mjera sigurnosti ili zaštitna mjera zabrane upravljanja motornim vozilom (za licence: 1, 2, 3 i 4) i

h) dokaz o uplati troškova za eliminatorni ispit iz Poznavanja propisa o sigurnosti saobraćaja na putevima u iznosu od 150 KM i dokaz o uplati troškova za pripremnu nastavu iz ostalih oblasti koje je kandidat obavezan polagati u iznosu od 30 KM po oblasti pripremne nastave,

i) dokaz o uplati troškova za izdavanje licence u iznosu od 40KM (za licencu 4),

j) dokaz o prijavljenom stalnom mjestu boravka.

**III** Za prijavljene kandidate (**za licence: 1, 2, 3** ) organizuje se osposobljavanje putem obavezne pripremne nastave koja ukupno traje 10 sati i to:

**Za licencu pod rednim brojem 1. i 2.:**

* Poznavanje propisa o sigurnosti saobraćaja na putevima ......... 6 sati,
* Pedagogija ................................................................................... 4 sata.

 **Za licencu pod rednim brojem 3.:**

* Poznavanje propisa o sigurnosti saobraćaja na putevima ......... 6 sati,
* Pedagogija –metodika vožnje ..................................................... 4 sata.

**IV** Ispit za dobijanje licence obuhvata polaganje iz slijedećih oblasti:

**Za licencu pod rednim brojem 1. i 2.:**

* Poznavanje propisa o sigurnosti saobraćaja na putevima - polaže se pismeno i usmeno (cijena ispita sa pripremnom nastavom 150 KM)
* Pedagogija - polaže se usmeno (cijena ispita sa pripremnom nastavom 150 KM).

**Za licencu pod rednim brojem 3.:**

* Poznavanje propisa o sigurnosti saobraćaja na putevima - polaže se pismeno i usmeno (cijena ispita sa pripremnom nastavom 150 KM)
* Pedagoška vožnja – vožnja u ulozi ispitivača - polaže se praktično (cijena ispita sa pripremnom nastavom 150 KM).

Nakon položenog eliminatornog ispita iz Poznavanja propisa o sigurnosti saobraćaja na putevima, kandidat koji želi nastaviti polaganje ispita je obavezan uplatiti razliku sredstava do cijena datih u tački IV, što iznosi 120 KM po oblasti polaganja.

***POSEBNE NAPOMENE KANDIDATIMA U VEZI SA USLOVIMA ZA OSLOBOĐANJE POLAGANJA DIJELOVA ISPITA***

*Kandidat koji ima dozvolu vozača-instruktora, za dobijanje licence za predavača teoretske nastave ili ispitivača teoretskog dijela dijela ispita, polaže poznavanje propisa o sigurnosti saobraćaja na putevima.*

*Kandidat koji nema dozvolu vozača-instruktora, za dobijanje licence za predavača teoretske nastave ili ispitivača teoretskog dijela dijela ispita, polaže poznavanje propisa o sigurnosti saobraćaja na putevima i pedagogiju.*

*Kandidat za dobijanje licence za ispitivača iz upravljanja motornim vozilom polaže poznavanje propisa o sigurnost i saobraćaja na putevima i pedagošku vožnju iz praktičnog dijela pedagogije.*

*Osoba koja dobije licencu za predavača teoretske nastave dobija i licencu ispitivača teoretskog dijela ispita, a ukoliko ima dozvolu -instruktora vožnje i najmanje jednu godinu radnog iskustva na poslovima obuke kandidata za vozače ili instruktora vožnje u autoškoli dobija i licencu ispitivača iz upravljanja motornim vozilom.*

Prilikom osposobljavanja i polaganja ispita iz upravljanja motornim vozilom, kandidat je dužan obezbijediti odgovarajuće vozilo „B“ kategorije koje ispunjava propisane tehničke uslove pogledu uređaja i opreme.

 Uplata troškova iz tačke IV vrši se na Transakcijski račun Budžeta Kantona Sarajevo broj: 1411965320008475 sa naznakom: Uplata za licencu; Vrsta prihoda: 722429; Šifra opštine 077; Budžetska organizacija 2101001.

**V** **Prijave na Javni poziv**, uz propisanu dokumentaciju iz tačke II u zatvorenoj koverti, **dostavljaju se na Protokol Vlade Kantona Sarajevo** (ulica Reisa Džemaludina Čauševića broj 1, Ministarstvo za odgoj i obrazovanje Kantona Sarajevo), **najkasnije do 12.04 . 2025. godine**, sa naznakom: **Prijave na Javni poziv za dobijanje licence.**

Prijavljivanje se vrši putem obrasca Prijave koji se može preuzeti na recepciji Kantona Sarajevo (ul. Reisa Džemaludina Čauševića broj 1, Sarajevo) ili na Web stranici Kantona Sarajevo //www.mo.ks.gov.ba/.

Ukoliko kandidat aplicira za dobijanje više licenci, potrebno je dostaviti samo jedan komplet propisane dokumentacije iz tačke II iz Javnog poziva, a u obrascu prijave naznačiti za koje licence aplicira, kako je to dato u samom obrascu.

**Pripremna nastava će se održati između 17.04. i 30.04.2025 godine, u skladu sa rasporedom, vremenom i mjestom održavanja nastave, koji će biti oglašen do 16.04.2025. godine**naWeb stranici Ministarstva. Nakon pripremne nastave, **objavit će se raspored održavanja ispita najkasnije do 23.05.2025. godine,** te će se u mjesecu junu 2025. godine, obaviti i ispiti.

Ostale relevantne informacije kandidati će dobiti u toku pripremne nastave. Za sva dodatna pitanja možete nas kontaktirati na broj telefona 033/770-192 i 033/770-194.

**Napomena za ponavljače:** Svi kandidati koji u prethodnom roku nisu položili neki od ispita obavezni su se prijaviti na Javni poziv i predati prijavu za polaganje ispita koji/e nisu položili.

 **M I N I S T R I C A**

 ***Naida Hota-Muminović, s.r.***

**PRIJAVA**

Redni broj registra .........

**Za polaganje ispita za dobijanje Licence**

|  |  |
| --- | --- |
|  | Predavača teoretske nastave |
|  | Ispitivača iz teoretskog dijela ispita |
|  | Ispitivača iz upravljanja motornim vozilom |
|  | Ispitivač iz poznavanja prve pomoći |

 (U kućicu ispred željene prijave upisati \*)

**KANTON SARAJEVO**

**MINISTARSTVO ZA ODGOJ I OBRAZOVANJE**

**Molim da mi se odobri polaganje ispita. O sebi dajem slijedeće podatke:**

|  |  |  |
| --- | --- | --- |
| 1 | Ime i prezime |  |
| 2 | Ime jednog roditelja |  |
| 3 | Datum, mjesto rođenja i JMB |  |
|  |
| 4 | Državljanstvo |  |
| 5 | Zanimanje |  |
| 6 | Adresa stanovanja i broj telefona |  |
| 7 | Za koju vrstu licence polaže ispit |  |
| 8 | Način pripremanja ispita za polaganje |  |
| 9 | Da li je za istu licencu već polagao/la ispit, koliko puta |  |
| 10 | Da li posjeduje vozačku dozvolu, za koju kategoriju vozila, kada je i pod kojim brojem izdata |  |
| 11 | Da li je podnosiocu prijave izrečena mjera zabrane izdavanja, odnosno oduzimanja vozačke dozvole, ako jest od koga i za koje vrijeme  |  |

**Uz prijavu prilažem dokumentaciju propisanu pravilnikom i to:**

1. ......................................................................................................

2. ......................................................................................................

3. ......................................................................................................

4. ......................................................................................................

5. ......................................................................................................

6. ......................................................................................................

7. ......................................................................................................

U .................................................

........................................... godine

Podnosilac prijave,

...........................................